CELEX: 31992D0300
Language: el
Date: 1992-05-22 00:00:00
Title: 92/300/ΕΟΚ: Απόφαση της Επιτροπής της 22ας Μαΐου 1992 περί λεπτομερειών εφαρμογής του κανονισμού (ΕΟΚ) αριθ. 3185/91 του Συμβουλίου για τη θέσπιση μέτρων όσον αφορά την εισαγωγή από ορισμένες περιοχές που πλήττονται από τη χολέρα

Avis juridique important

|

31992D0300

92/300/ΕΟΚ: Απόφαση της Επιτροπής της 22ας Μαΐου 1992 περί λεπτομερειών εφαρμογής του κανονισμού (ΕΟΚ) αριθ. 3185/91 του Συμβουλίου για τη θέσπιση μέτρων όσον αφορά την εισαγωγή από ορισμένες περιοχές που πλήττονται από τη χολέρα  

Επίσημη Εφημερίδα αριθ. L 162 της 16/06/1992 σ. 0018 - 0019

ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Μαΐου 1992  περί λεπτομερειών εφαρμογής του κανονισμού (ΕΟΚ) αριθ. 3185/91 του Συμβουλίου για τη θέσπιση μέτρων όσον αφορά την εισαγωγή από ορισμένες περιοχές που πλήττονται από τη χολέρα  (92/300/ΕΟΚ)Η  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3185/91 του Συμβουλίου της 22ας Οκτωβρίου 1991 για τη θέσπιση μέτρων όσον αφορά την εισαγωγή από ορισμένες περιοχές που πλήττονται από τη χολέρα (1), και ιδίως το άρθρο 6,  Εκτιμώντας:  ότι στον κανονισμό (ΕΟΚ) αριθ. 3185/91 καθορίζονται οι όροι εισαγωγής οπωροκηπευτικών καταγωγής ή προέλευσης ορισμένων περιοχών της Νότιας Αμερικής στις οποίες έχει εμφανιστεί επιδημία χολέρας- ότι σ' αυτόν τον κανονισμό προβλέπεται, μεταξύ άλλων, η  έκδοση τριών διαφορετικών πιστοποιητικών για την εξαγωγή οπωροκηπευτικών από αυτές τις περιοχές προς την Ευρωπαϊκή Κοινότητα-  ότι είναι σκόπιμο να προβλεφθεί ένα πρότυπο επισήμου πιστοποιητικού το οποίο θα εκδίδεται από τις αναγνωρισμένες υγειονομικές αρχές της ενδιαφερόμενης τρίτης χώρας, καθώς επίσης και οι προϋποθέσεις υπό τις οποίες θα είναι δυνατόν τα σχετικά στοιχεία να  ενσωματώνονται στα έγγραφα που συνοδεύουν τα εν λόγω προϊόντα-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της ad hoc επιτροπής που έχει συσταθεί βάσει του κανονισμού (ΕΟΚ) αριθ. 3185/91,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η βεβαίωση καταγωγής ή προέλευσης η οποία προβλέπεται στο άρθρο 2 παράγραφος 1 του κανονισμού (ΕΟΚ) αριθ. 3185/91, πρέπει να συνοδεύει οποιαδήποτε αποστολή οπωροκηπευτικών προς την Κοινότητα, είτε τα εν λόγω προϊόντα προέρχονται από διοικητική  περιφέρεια η οποία έχει πληγεί από χολέρα, είτε όχι.  Το έγγραφο αυτό είναι δυνατόν να συνίσταται σε μια απλή βεβαίωση η οποία εκδίδεται από μια επίσημη αρχή της διοικητικής περιφέρειας καταγωγής ή προέλευσης.  Άρθρο 2  Το επίσημο πιστοποιητικό που αναφέρεται στο άρθρο 2 του κανονισμού (ΕΟΚ) αριθ. 3185/91 πρέπει να εκδίδεται σύμφωνα με το υπόδειγμα το οποίο παρατίθεται στο παράρτημα του παρόντος κανονισμού.  Το πιστοποιητικό αυτό πρέπει υποχρεωτικά να συνοδεύει τις αποστολές οπωροκηπευτικών καταγωγής ή προέλευσης των διοικητικών περιοχών οι οποίες πλήττονται από χολέρα, και οι οποίες αναφέρονται στο παράρτημα Ι του κανονισμού (ΕΟΚ) αριθ. 3185/91.  Άρθρο 3  Στο συνοδευτικό έγγραφο που αναφέρεται στο άρθρο 2 παράγραφος 3 του κανονισμού (ΕΟΚ) αριθ. 3185/91 περιέχονται οι ακόλουθες ενδείξεις:  - ημερομηνία φόρτωσης  και  - ανάλογα με την περίπτωση, μια από τις επεξεργασίες οι οποίες αναφέρονται στο παράρτημα IV μέρος Α σημείο 1 ή μέρος Β σημεία 1, 2 ή 3 του κανονισμού (ΕΟΚ) αριθ. 3185/91.  Άρθρο 4  Η παρούσα απόφαση εφαρμόζεται από την 1η Ιουλίου 1992.  Άρθρο 5  Η παρούσα απόφαση απευθύνεται στα κράτη μέλη. Βρυξέλλες, 22 Μαΐου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 303 της 1. 11. 1991, σ. 1.    ΠΑΡΑΡΤΗΜΑ  Πρότυπο πιστοποιητικού  Δημοκρατία  Υπουργείο  Αριθ. του πιστοποιητικού  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ ΕΞΑΓΩΓΗΣ  ΟΠΩΡΟΚΗΠΕΥΤΙΚΩΝ  Εκδίδεται σύμφωνα με τις διατάξεις του κανονισμού (ΕΟΚ) αριθ. 3185/91  Τ  (ονομασία της αναγνωρισμένης υγειονομικής αρχής η οποία, σύμφωνα με το παράρτημα ΙΙ, είναι αρμόδια για την έκδοση του πιστοποιητικού)  ΠΙΣΤΟΠΟΙΕΙ ΟΤΙ:  η αποστολή η οποία αποτελείται από  (περιγραφή της αποστολής, δηλαδή: ποια φρούτα ή λαχανικά εξάγονται, περιεχόμενο και αριθμός συσκευασιών, ακαθάριστο ή καθαρό βάρος και, ανάλογα με την περίπτωση, φύση της επεξεργασίας που έχει εφαρμοστεί)  φορτώθηκαν σ  (τόπος φόρτωσης)  από  (ταυτότητα του μεταφορέα)  τόπος προορισμού  (τόπος και χώρα προορισμού)  Επιχείρηση προέλευσης  (ονομασία και διεύθυνση της επιχείρησης)  η οποία πληροί τις υγειονομικές προϋποθέσεις που απαιτούνται για την εξασφάλιση ικανοποιητικών όρων υγιεινής όσον αφορά τους χειρισμούς και, ιδίως, διαθέτει ένα σύστημα επεξεργασίας με χλώριο, ή με οποιαδήποτε άλλη ισοδύναμη μέθοδο, του νερού που  χρησιμοποιείται (*).  Η ως άνω επιχείρηση τελεί υπό ενισχυμένο καθεστώς ελέγχου εκ μέρους των εκπροσώπων της αναγνωρισμένης υγειονομικής αρχής- όλοι οι υγειονομικοί όροι όσον αφορά τη μεταποίηση, την προσυσκευασία και τη συσκευασία, πληρούνται.  Τόπος έκδοσης: , στις  Σφραγίδα και υπογραφή  της αρμόδιας αρχής  Παρατήρηση  Είναι δυνατόν, εκτός από τις ενδείξεις που προτείνονται στο παρόν έγγραφο, να προστεθούν και άλλες συμπληρωματικές πληροφορίες, αν αυτό κρίνεται αναγκαίο από τις αρμόδιες αρχές για τις διάφορες αποστολές ελέγχου.